'Verkragters' gelukkig om wit vrou te kry, hoor hof | Maroela Media
Johan Kotze en sy medebeskuldigdes (van links) Andries Sithole, Frans Mphaka en Pieta Mohlane Foto: Werner Beukes/SAPA
Sello Mphaka het Donderdag in die hooggeregshof in Pretoria getuig dat hy aanvanklik geweier het toe hy gesê is om Bonnette, voormalige vrou van Johan Kotzé, te verkrag. Kotzé, die sogenaamde 'Modimolle-monster', word daarvan beskuldig dat hy drie mans gehuur het om Bonnette te verkrag en te martel. Kotzé het glo ook Bonnette se seun, Conrad (19), doodgeskiet. Mphaka, Andries Sithole en Piet Mohlane het Bonnette glo verkrag. Kotzé voer aan dat hy nie aanspreeklik gehou kan word vir sy dade nie. Die drie ander beskuldigdes beweer dat hulle net gemaak het of hulle Bonnette verkrag. Bonnette het vroeër getuig dat die drie beskuldigdes toegekyk het terwyl Kotzé haar seksueel gemartel het en haar daarna om die beurt verkrag het.
Mphaka het verder Donderdag getuig dat Kotzé vol grappies was toe hy hom en sy medebeskuldigdes Modimolle toe geneem het om sy karavaan te was. Hulle het glo ook palmbome uitgehaal en geplant voor hulle glo in Kotzé se huis ingeroep is. Sithole het glo aan hulle gesê hulle moet met Bonnette seks hê aangesien Kotzé te vet is om dit self te doen. "Andries het gesê die vrou gaan maak asof sy nie weet wat gebeur nie en dat sy wou gehad het hulle moet haar vasmaak en haar mond toeplak aangesien sy raas. Ek het aan Mohlane gesê iets is nie reg nie. Andries het gesê waar sal jy ooit sien 'n wit persoon gee sy vrou vir swart mense? Ons is gelukkig. Nou kan ons ook ervaar hoe dit voel [om met 'n wit vrou seks te hê]. Ek het nee gesê, ek wou nie met die vrou seks hê nie. Dis nie wat ek gekom het om te doen nie. Mohlane het ook gesê hy kan nie dit doen nie. Kotzé moes ons eerder net betaal sodat ons kon loop."
Volgens Mphaka het Kotzé gesê hy gaan nie vir 'n k****r luister nie. "Hy het gesê indien ons nie saamwerk nie sal ons nie lewend daar uitkom nie. Hy het gesê 'n k*****r is 'n snaakse ding. Hy verkrag op sy eie maar as jy vir hom 'n vrou gee dan weier hy." Mphaka het getuig dat Kotzé hom en Mohlane gedwing het om in 'n kas te klim terwyl hulle gekyk het hoe Kotzé sy vrou vasgemaak het en Sithole haar mond toegebind het. Kotzé het Sithole hierna beveel om met sy vrou seks te hê. Ek het later op haar gaan lê. Ek het my ritssluiter afgetrek maar my penis was nog in my broek. Kotzé het my weggetrek want hy kon sien wat ek doen. Hy het Mohlane geroep en hy het ook op haar gaan lê met sy broek steeds aan." Mphaka het Bonnette se getuienis dat hy 'n ereksie gehad en haar verkrag het, verwerp. Die verhoor gaan Vrydag voort.
'Modimolle-monster' het aanval glo "haarfyn" beplan
[…] Vermeende verkragter bang vir polisie 'Modimolle-monster'-saak uitgestel 'Verkragters' gelukkig om wit vrou te kry, hoor hof 'Modimolle-monster' het aanval glo "haarfyn beplan" 'Modimolle-monster': Sithole het […]